stanford-oval/wikipedia huggingface dataset:
הד (סימון אנטישמי)
היסטוריה ושימוש

הסמל נולד ב-2014 כאזכור לפודקאסט "The Daily Shoah" ("השואה היומית") שמופק על ידי הבלוג האנטישמי The Right Stuff. פרקי הפודקאסט כוללים פינה שנקראת "The Merchant Minute" ("דקת הסוחר" - אזכור לייצוגו של היהודי כתאב בצע) ובמהלכה נוקבים המנחים בשמות יהודיים סטריואטיפים תוך שימוש באפקט הד. לטענת עורכי הבלוג, ה"הד" הוא שם קוד ומם פנימי שמטרתו להזכיר שפעולותיהם של יהודים "מהדהדים לאורך ההיסטוריה". כל זוג סוגריים מרמז על התערבותם הזרה של יהודים בתחומים שונים בעולם: תקשורת המונים, הגירה, וציונות.
סמל ה(((הד))) שומש על ידי לאומנים לבנים, אנטישמיים ונאו-נאצים לסימון יהודים ברשת כמטרה להתעללות ובריונות. מספר עיתונאים יהודים ספרו לעיתון הרשת Mic כי התחילו לקבל הודעות אנטישמיות ואיומי מוות לאחר ששמם תויג בסמל. הג'רוזלם פוסט טען כי סמל ההד הפך לכלי נוסף של הימין האלטרנטיבי להשתקת מבקריו של המתמודד הרפובליקני לנשיאות ארצות הברית באותה תקופה, דונלד טראמפ. כיוון שמנועי חיפוש מתעלמים לרוב מסימני פיסוק בשורת החיפוש, קשה לקורבנות לגלות היכן ומתי תוייגו בסמל, ועל ידי מי.
סדרת כתבות מאת עיתון הרשת Mic דיווחה על הסמל וכן הביאה אותו לתודעת הציבור. בנוסף, מצאו העיתונאים תוסף הזמין להורדה לדפדפן גוגל כרום בשם "Coincidence Detector" (מגלה צירופי המקרים), המוסיף את הסמל באופן אוטומטי סביב שמותיהם של אנשים "שהיו מעורבים בתנועות פוליטיות ואימפריות מדיה מסוימות". מנוע החיפוש הפנימי של התוסף כלל יותר מ-8,500 שמות, והכיל שמות משפחה יהודיים נפוצים, שמותיהם של עיתונאים המבקרים את טראמפ, שמו של ג'ארד קושנר, וכן שמותיהם של המזוהים עם חברות כמו בן אנד ג'ריס. התוסף הוסר זמן קצר לאחר פרסום הכתבה.
ב-6 ביוני 2016, הוסיפה הליגה נגד השמצה את הסמל לרשימת הסמלים המסיתים של הארגון.
הערות שוליים

1 2 3 4  Anthony Smith, Cooper Fleishman, (((Echoes))), Exposed: The Secret Symbol Neo-Nazis Use to Target Jews Online, Mic, ‏1 ביוני 2016
↑  Shanika Gunaratna, Neo-Nazis tag (((Jews))) on Twitter as hate speech, politics collide, CBS, ‏10 ביוני 2016
1 2 3  Cooper Fleishman, Anthony Smith, The Neo-Nazi (((Echoes))) Symbol Is Officially Hate Speech, Mic, ‏7 ביוני 2016
1 2 3  Google removes anti-Semitic app used to target Jews online, ג'רוזלם פוסט, ‏4 ביוני 2016
1 2  Hope King, Google takes down Chrome extension targeting Jews, CNN, ‏3 ביוני 2016
↑  ADL to Add (((Echo))) Symbol, Used by Anti-Semites on Twitter, to Online Hate Symbols Database, הליגה נגד השמצה, ‏6 ביוני 2016
מפגין נגד הילרי קלינטון מחזיק שלט המתייחס לתאוריית קשר הקשורה למותו של ג'פרי אפשטיין. שמו של אפשטיין בשלט נכתב בתוך שלושה זוגות סוגריים, סימן המזהה אותו כיהודי.
הכוח להגנת סייבר של נורווגיה

| --- | --- |

 פרטים
 מדינה:  נורווגיה נורווגיה
 אירועים ותאריכים
 תקופת הפעילות:  18 בספטמבר 2012 – הווה (12 שנים) 
 נתוני היחידה
 כוח אדם:  1,500 חיילים
 פיקוד
 מפקד נוכחי:  האראלד החמישי, מלך נורווגיה
 
הכוח להגנת סייבר של נורווגיה (בנורווגית: Cyberforsvaret) היא ענף של הכוחות המזוינים של נורווגיה האחראי על התקשורת הצבאית ועל פעילויות לוחמת סייבר הגנתיות והתקפיות בנורווגיה.
הכוח מונה כ-1,500 חיילים, ביותר מ-60 בסיסים או מיקומים שונים. הבסיס העיקרי ביורסטאדמוין (Jørstadmoen) בלילהאמר, עם בסיס משני בקולסאאס (Kolsås) מחוץ לאוסלו.
ענף הסייבר קיבל מעמד עצמאי משלו תחת הפיקוד המרכזי ב-18 בספטמבר 2012.
הערות שוליים

↑  "Cyberforsvaret offisielt etablert i dag" (בנורווגית). Ministry of Defence. 18 בספטמבר 2012. נבדק ב-20 באוקטובר 2010. {{cite web}}:  (עזרה)
ערך זה הוא קצרמרבנושא צבא ובנושא נורווגיה. אתם מוזמנים לתרום לוויקיפדיה ו.
פרס לוריוס למפעל חיים

| --- | --- |
 הגוף המעניק:  קרן לוריוס לספורט
 תקופת הפרס:  2000–הווה (כ־25 שנים)
 אתר רשמי
 
פרס לוריוס למפעל חיים (באנגלית: Laureus Lifetime Achievement Award) הוא פרס המוענק מאז שנת 2000, על תרומה יוצאת דופן לספורט. הפרס מוענק כחלק מטקס פרסי הספורט העולמיים של לוריוס.
הטקס הראשון נערך ב-25 במאי 2000 במונטה קרלו, בו נשא נשיא דרום אפריקה, נלסון מנדלה את הנאום המרכזי. למרות שטקס פרסי לוריוס נערך מדי שנה, פרס מפעל החיים לא מוענק בכל השנים.
הזוכה הראשון בפרס היה הכדורגלן הברזילאי פלה. האתלטית המרוקאית נוואל אל-מותווכל הייתה האישה הראשונה שזכתה בפרס בשנת 2010. מתוך שבע עשרה פרסים שחולקו חמישה ניתנו לכדורגלנים. בריטניה וארצות הברית הן המדינה היחידות מהן הגיע יותר מזוכה אחד (שלושה זוכים בריטים ושלושה זוכים אמריקאים).
מקבלי הפרס

| --- | --- |
†: פרס הוענק לאחר המוות
| שנה | תמונה | מקבל הפרס | ענף | מקור>  |
| --- | --- | --- | --- | --- |
| 2000 |  | ברזיל פלה | כדורגל |  |
| 2001 |  | בריטניה סטיב רדגרייב | חתירה |  |
| 2002 |  | ניו זילנד פיטר בלייק † | שייט |  |
| 2003 |  | דרום אפריקה גריי פלייר | גולף |  |
| 2004 | – | נורווגיה ארן נס † | טיפוס הרים |  |
2005: לא הוענק
| 2006 |  | הולנד יוהאן קרויף | כדורגל |  |
| 2007 |  | גרמניה פרנץ בקנבאואר | כדורגל |  |
| 2008 |  | אוקראינה סרגיי בובקה | אתלטיקה |  |
2009: לא הוענק
| 2010 |  | מרוקו נוואל אל-מותווכל | אתלטיקה |  |
| 2011 |  | צרפת זינדין זידאן | כדורגל |  |
| 2012 |  | בריטניה בובי צ'רלטון | כדורגל |  |
| 2013 |  | בריטניה סבסטיאן קו | אתלטיקה |  |
2014: לא הוענק
2015: לא הוענק
| 2016 |  | אוסטריה ניקי לאודה | פורמולה 1 |  |
2017: לא הוענק
| 2018 |  | ארצות הברית אדווין מוזס | אתלטיקה |  |
| 2019 |  | צרפת ארסן ונגר | כדורגל |  |
| 2020 |  | גרמניה דירק נוביצקי | כדורסל |  |
| 2021 |  | ארצות הברית בילי ג'ין קינג | טניס |  |
| 2022 |  | ארצות הברית טום בריידי | פוטבול |  |
2023: לא הוענק
2024: לא הוענק
הערות שוליים

↑  Lovina Chidi, Sylvia (13 יוני 2014). The Greatest Black Achievers in History. Lulu. p. 680. ISBN 978-1-291-90933-3.
↑    Andrew Baker, ‏Laureus Sports Awards: Redgrave wins 'Oscar', The Telegraph, 23 May 2001
↑  "Blake awarded two Laureus Awards". CNN. 15 מאי 2002. ארכיון מ-23 אוקטובר 2017. נבדק ב-23 אוקטובר 2017.
↑  "Armstrong takes top honour at Laureus awards". ABC News. 21 מאי 2003. ארכיון מ-27 אוקטובר 2016. נבדק ב-23 אוקטובר 2017.
↑  "The winners of the year 2004 were". Laureus. אורכב מ-המקור ב-4 יולי 2017. נבדק ב-23 אוקטובר 2017.
↑  "Federer, Kostelic given top awards". CNN. 22 מאי 2006. ארכיון מ-15 אפריל 2015. נבדק ב-8 נובמבר 2017.
↑  "Federer wins third Laureus prize". BBC Sport. 2 באפריל 2007. ארכיון מ-17 באוגוסט 2007. נבדק ב-18 באוקטובר 2017. {{cite web}}:  (עזרה)
↑  "Radcliffe and Bubka are Athletics' winners at World Sports Awards". International Association of Athletics Federations. 19 פברואר 2008. ארכיון מ-20 ינואר 2016. נבדק ב-23 אוקטובר 2017.
↑  "The winners of the year 2010 were". Laureus. אורכב מ-המקור ב-7 מרץ 2017. נבדק ב-23 אוקטובר 2017.
↑  "Nadal, Vonn win Laureus sports awards". Reuters. 7 פברואר 2011. ארכיון מ-23 אוקטובר 2017. נבדק ב-23 אוקטובר 2017.
↑    Ian Chadband, ‏Darren Clarke and Rory McIlroy savour Irish double at Laureus World Sports Awards, The Telegraph, 6 February 2012
↑  "Jessica Ennis named Laureus World Sportswoman of the Year". BBC Sport. 12 מרץ 2013. ארכיון מ-11 אוגוסט 2017. נבדק ב-23 אוקטובר 2017.
↑  Saunders, Nate (19 אפריל 2016). "Niki Lauda handed Laureus Lifetime Achievement Award". ESPN. ארכיון מ-17 אוגוסט 2016.
↑  "Laureus Awards: Roger Federer named World Sportsman of the Year 2017". BBC Sport. 27 פברואר 2018. ארכיון מ-27 פברואר 2018. נבדק ב-28 פברואר 2018.
↑  "Laureus World Sports Awards: Simone Biles and Novak Djokovic win top honours". BBC Sport. 18 בפברואר 2019. נבדק ב-19 בפברואר 2019. {{cite news}}:  (עזרה)
↑  Rayan, Stan (18 בפברואר 2020). "Laureus Awards 2020 Highlights: Tendulkar, Springboks win for World Cup wins; Hamilton, Messi share honours". The Hindu. נבדק ב-18 בפברואר 2020. {{cite web}}:  (עזרה)
↑  "Laureus World Sports Awards: Naomi Osaka, Rafael Nadal, Bayern Munich, Lewis Hamilton win". 6 במאי 2021. נבדק ב-7 במאי 2021. {{cite web}}:  (עזרה)
דין הול

| --- | --- |
אין תמונה חופשית
 לידה:  14 במאי 1981 (בן 43) אואמרו, ניו זילנד 
 מדינה:  ניו זילנד 
 מקום מגורים:  דנידין 
 השכלה:  אוניברסיטת אוטגו  Waitaki Boys' High School 
 מעסיק:  Bohemia Interactive, RocketWerkz 
 
דין "רוקט" הול (באנגלית: Dean "Rocket" Hall; נולד ב-14 במאי 1981) הוא מעצב משחקים מאומארו, ניו זילנד. ידוע בשל היותו המעצב של המוד "Dayz" למשחק המחשב ארמא 2. היה מועמד לפרס החדשנות באינטרנט, המוענק בטקס פרסי האינטרנט "GDC".
הול היה קצין זמני של חיל האיתותים בכוחות המזוינים של ניו זילנד והשתתף באימוני הישרדות בברוניי, שם הוא הגה את הרעיון הבסיסי עבור המוד "Dayz".
ראשית חייו

הול גדל באומארו, ניו זילנד, ולמד בבית הספר התיכון "Waitaki". הוא שיחק במשחקי תפקידים עם עמיתו הניו זילנדי כריס בוטצ'ר, ולאחר זמן מה נהיה המנהל הטכני בחברת "Bungie" שעבדה על המשחקים המפורסמים "Halo" ו-"Destiny".
הול תמיד התעניין בטיפוס הרים, ועניינו בתחום גבר עוד יותר כאשר קרא ספר על האוורסט ואת מדריך הטיולים להר קוק של בית ספרו. הוא התחיל לפתח משחקי וידאו במחשב אישי מסוג "Amiga" שהוריו קנו לו כשהיה ילד.
בשנת 1998 הול עזב את התיכון באומארו ועבר לדנידין כדי ללמוד באוניברסיטת אוטגו.
שירותו בצבא

הול שירת כקצין זמני בחיל האוויר המלכותי של ניו זילנד במשך חמש שנים, וסיים תואר באוניברסיטת אוטגו תחת מלגה שניתנה לאנשי כוחות הביטחון הניו זילנדיים.
ב-2009 הול גויס מחדש לצבא הניו זילנדי, ונרשם לתוכנית חילופין עם הכוחות המזוינים של סינגפור. הול קיבל השראה ממאמציו באימוני ההישרדות ומן השימוש במשחקי וידאו כשיטה להכשיר חיילים לתגובות הרגשיות שהם עשויים לעמוד בפניהן. הוא העלה רעיונת למשחק וידאו, וכאשר לא גילו עניין ברעיונותיו, החליט להוסיף זומבים ולהוציא את המשחק לפומבי.
הול הועבר אל הכוחות המזוינים של סינגפור אל תוכנית חילופין שבמהלכה הוא סיים את אימוני ההישרדות בברוניי. חוויותיו במסע הזה היוו את הבסיס לרעיונותיו בעת פיתוח משחקו. להול אזל המזון במהלך אימוני ההישרדות ובסופו של דבר הוא ניסה לאכול דגים רקובים ושרכים. לקראת סוף הכשרתו, הול שקל 25 ק"ג פחות והיה פצוע קשה. נדרשו ניתוח וטיפולים בני חמישה שבועות כדי לרפא את פצעיו.
קריירת משחקי הווידאו

לאחר שעזב את חיל האוויר, הול הועסק כמפיק ב"Sidhe Interactive" בולינגטון, ניו זילנד ועבד על משחק הווידאו "Speed racer: The VideoGame". הול חישב את עלויות פיתוח המשחק, והגיע למסקנה כי המקום בו הן תהיינה נמוכות ביותר הוא צ'כיה. מאוחר יותר הוא יצר את Dayz, מוד הישרדות אימה מז'אנר הזומבי, עבור משחק הלחימה הטקטי ארמא 2 שיצא על ידי החברה "Bohemia Interactive". הול עזב תוך זמן קצר את תעשיית המשחקים כדי לחזור לצבא, ולאחר מכן חזר לצורך קבלת חוזה מחברת "Bohemia Interactive" לצורך עבודה על המשחק ארמא 3. לאחר הצלחת המוד, הול החל לעבוד באותה חברה, והפעם כמוביל פרויקט עבור הגרסה העצמאית של Dayz.
בחודש נובמבר 2014 הוא עזב את "Bohemia Interactive" כדי ליצור סטודיו משלו, "RocketWerkz".
דעותיו על תעשיית משחקי הווידאו

בשנת 2012, הול ציין כי הדור השביעי של קונסולות משחק מצוי בסוף חייו, וכי דבר זה יגרום למחשב לספק משחקים חדשניים יותר עבור הקונים.
הול השמיע ביקורת של מודל הפרסום המסורתי עבור משחקי וידאו. הוא אף ציין שחברות המוציאות לאור הופכות בלתי רלוונטיות, וציטט את משחק המחשב "Minecraft" כדוגמה לכך.
חיים אישיים > טיפוס הרים

הול הוא מטפס מוכשר, שטיפס את ההר קוק בניו זילנד. ב-21 במאי, בשעה 4:33 בבוקר, הוא עלה על פסגת האוורסט, מה שהפך אותו לניו זילנדי ה-42 שרשם הישג זה. הול טיפס על האוורסט במשך חודשיים, לאחר שהתאמן פיזית במשך כשנה, תכנן את מסעו כשישה חודשים והוציא כ-100,000 דולר על הטיפוס. אחרי כחודש וחצי בטיפוס, הול העיד שטיפוס על האוורסט הוא אתגר פסיכולוגי ולא רק פיזי. הוא אף הצהיר כי חוויותיו במסע היוו חלק גדול מההשראה עבור עבודתו כמעצב משחקים.
גרין הילס

| --- | --- |

 נתונים כלליים
 מייסדים:  Dan O'Dowd 
 תקופת הפעילות:  1982–הווה (כ־43 שנים) 
 מיקום המטה:  סנטה ברברה 
 ענפי תעשייה:  מערכת משובצת מחשב 
 מוצרים עיקריים:  מערכת הפעלה 
  
 www.ghs.com
 
גרין הילס (באנגלית: Green Hills Software) היא חברה בבעלות פרטית הבונה מערכות הפעלה וכלי פיתוח למערכות משובצות. החברה הוקמה בשנת 1982 על ידי דן אודווד (Dan O'Dowd) וקרל רוזנברג. המטה העולמי שלה נמצא בסנטה ברברה, קליפורניה.
היסטוריה

בשנת 2008, ה-Integrity-178 RTOS של גרין הילס הייתה המערכת הראשונה שאושרה על ידי השותפות הלאומית לאבטחת מידע (NIAP), שהורכבה מהסוכנות לביטחון לאומי (NSA) והמכון הלאומי לתקנים וטכנולוגיה (NIST), לרמת אבטחת הערכה +EAL) 6).
בנובמבר 2008 הוכרז כי גרסה ממוסחרת של Integrity 178-B תהיה זמינה למכירה למגזר הפרטי על ידי Integrity Global Security, חברת בת של Green Hills Software.
ב-27 במרץ 2012 הוכרז על חוזה בין תוכנת Green Hills לבין נינטנדו. הסכם זה ייעד את MULTI כסביבת הפיתוח משולבת הרשמית עבור נינטנדו ומפתחים מורשים שלה לתכנת את ה-Wii U – קונסולת משחקי הווידאו.
ב-25 בפברואר 2014 הוכרז כי מערכת ההפעלה Integrity נבחרה על ידי Urban Aeronautics עבור AirMule.
מוצרים נבחרים > מערכות הפעלה זמן אמת

Integrity היא מערכת הפעלה POSIX בזמן אמת (RTOS). וריאנט של Integrity, שנקרא Integrity-178B, הוסמך ל הבטחת Common Criteria Evaluation Assurance Level או EAL, ברמת +6, "High Robustness" בנובמבר 2008. Micro Velosity (ממותג כ-µ-velOSity) הוא מיקרו-קרנל בזמן אמת למכשירים מוגבלי משאבים.
מוצרים נבחרים > מהדרים

גרין הילס מייצרת מהדרים לשפות התכנות C, C ++, Fortran ו-Ada. הם חוצי פלטפורמות, עבור מיקרו-מעבדים ב-32 ו-64 סיביות, כולל ARM, Blackfin, ColdFire, MIPS, PowerPC, SuperH, StarCore, x86, V850 ו-XScale.
מוצרים נבחרים > סביבות פיתוח משולבות

MULTI היא סביבת פיתוח משולבת (IDE) לשפות התכנות C, C ++, Embedded C ו-Ada, המיועדת למהנדסי מערכות משובצות.
הערות שוליים

↑  "Green Hills Software". Hoover’s Handbook of Private Companies 2007 (PDF). Hoover's. p. 222.
↑  Plauger, P.J. (בדצמבר 1997). "Embedded C++: An Overview" (PDF). Embedded Systems Programming. נבדק ב-26 בנובמבר 2013. {{cite journal}}:  (עזרה) – via fceia.unr.edu.ar
↑  Incorporated, Hoover's (2007-01-01). Hoover's Handbook of Private Companies (באנגלית). Hoover's Business Press. ISBN 9781573111157.
↑  Green Hills Software Integrity RTOS chosen by Urban Aeronautics for AirMule Unmanned Aerial System, Reuters, 25 בפברואר 2014 {{citation}}:  (עזרה)
↑  Jonathan Racicot (19 בנובמבר 2008), Integrity OS to be Released Commercially, Cyberwarfare Magazine {{citation}}:  (עזרה)
↑  Jonathan Racicot (19 בנובמבר 2008), Integrity OS to be Released Commercially, Cyberwarfare Magazine {{citation}}:  (עזרה)Jonathan Racicot (November 19, 2008), Integrity OS to be Released Commercially, Cyberwarfare Magazine
↑  "Green Hills Software's MULTI Integrated Development Environment Selected by Nintendo for Wii U Development" (הודעה לעיתונות). San Jose, CA: Green Hills Software. 27 במרץ 2012. נבדק ב-27 ביוני 2014. {{cite press release}}:  (עזרה)
↑  Green Hills Software Integrity RTOS chosen by Urban Aeronautics for AirMule Unmanned Aerial System, Reuters, 25 בפברואר 2014 {{citation}}:  (עזרה)Green Hills Software Integrity RTOS chosen by Urban Aeronautics for AirMule Unmanned Aerial System, Reuters, February 25, 2014
↑  "Validated Products List". National Information Assurance Partnership. נבדק ב-26 בנובמבר 2013. {{cite web}}:  (עזרה)
↑  Wilson, Richard (22 ביולי 2015). "Green Hills secures its RTOS for IoT". Electronics Weekly. נבדק ב-29 בדצמבר 2015. {{cite web}}:  (עזרה)
↑  Tångring, Jan (10 באפריל 2006). "Green Hills Releases New Operating System" (בשוודית). Elektroniktidningen. נבדק ב-26 בנובמבר 2013. {{cite web}}:  (עזרה)
↑  "Green Hills Optimizing Compilers". Green Hills Software.
↑  "MULTI Integrated Development Environment" Green Hills Software.
היטלר צדק

היטלר צדק או היטלר לא עשה דבר שגוי (באנגלית: Hitler was Right ו-Hitler did Nothing Wrong) הם כינויים למכלול של הצהרות גזעניות ותופעות אינטרנט שליליות. כינויים אלה נועדו לשם הבעת תמיכה בדיקטטור הנאצי אדולף היטלר, או לשם הטרלה. השימושים בכינויים אלה מאפשרים לנאו-נאצים אמיתיים לא לקחת אחריות על השקפותיהם.
היסטוריה ושימוש

קולין ג'ורדן (אנ') מנהיגה של התנועה הנאציונל-סוציאליסטית הבריטית (אנ') טען בנאום משנת 1962 שכותרתו "היטלר צדק". כמה עדים נזכרו שראו כרזות שעליהן נכתב "היטלר צדק". בשנות ה-60 של המאה ה-20 המוקדמות, פעיל נאו נאצי קנדי בשם דייוויד סטנלי הפיץ עלוני "היטלר צדק". בגרמניה בשנות ה-60 הורשעו נאו-נאצים בהפצת עלון "היטלר צדק".
ב-29 ביוני 2011 פרסם לראשונה משתמש באתר 4chan רשומה שכותרתה היא "היטלר לא עשה דבר שגוי", והמשפט המשיך להיות בשימוש לאחר מכן. לאחר שתפוצת הביטוי הפכה נרחבת, האתר "4chan" פרסם התנצלות רשמית בגין השימוש הנרחב באימרה בקרב משתמשיה. באוגוסט 2012, חלק ממשתמשי האתר תקפו מסע פרסום ממומן של חברת המשקאות "מאונטן דיו" (אנ'), ששמה היה "כַּנוּ את הטל" (משחק מילים עם שם החברה באנגלית: "Dew" משמעותו "טל"), בתחרות ששמה היה "היטלר לא עשה דבר שגוי". הכתובה הכילה ביטויים נאציים וכן בדיחות שואה, כדי לעורר פרובוקציה ולהתפרסם באתר "4chan". בשל התכתובות הפרו-נאציות של חברי האתר בתחרות, חברת "מאונטן דיו" סגרה אותה.
Adweek (אנ') השוו את האירוע לקמפיין אחר שנחטף בנסיבות דומות שבהן המוזיקאי פיטבול נשלח להופיע בקודיאק, אלסקה בקידום של וולמארט. ניתוח של USA Today מצא כי Teespring (אנ') היו מוכרים חולצות טריקו עם הכיתוב "היטלר לא עשה דבר שגוי" ואחת עם תמונה של ביל קוסבי בשילוב עם הסיסמה "המשקאות עליי גבירותיי". אחרי המחלוקת הגדולה, אתר בגדים אמריקאי עדיין ממשיך למכור חולצות טריקו עם סלוגנים נאציים.
במהלך מבצע צוק איתן פוטרה עיתונאית שהועסקה ברשת הבריטית "BBC", לאחר שזו השתמשה בביטוי "היטלר צדק" בהוסיפה ש"ישראל היא נאצית יותר מהיטלר" בציוץ שצייצה ברשת החברתית טוויטר.
ב-2016, הצ'טבוט של חברת מיקרוסופט, טאי (אנ') הוכשרה על ידי משתמשים באינטרנט להצהיר "היטלר לא עשה דבר שגוי" ו"היטלר צדק אני שונא את היהודים". הוא הועבר למצב לא מקוון עקב הצהרות אלה.
אנשים שצייצו "היטלר צדק" צוטטו כדוגמה לפשיזם ברשתות החברתיות. תחקיר של פרופבליקה מ-2017 העלה כי פייסבוק אפשרה למפרסמים לפלח משתמשים באמצעות קטגוריות מודעות אנטישמיות כולל "היטלר לא עשה שום דבר רע".
ב-2018, יוצר תאוריות הקשר, סטיב ווסט זכה בבחירות המקדימות של המפלגה הרפובליקנית במחוז בבית הנבחרים של מדינת מיזורי לאחר שהצהיר כי "היטלר צדק". המפלגה הרפובליקנית במיזורי לא תמכה בווסט. חברת הקונגרס מטעם המפלגה הרפובליקנית מרי מילר ספגה ביקורת על כך שהצהירה בהסתערות על הקפיטול ש"היטלר צדק בדבר אחד. הוא אמר 'מי שיש לו את הנעורים יש לו את העתיד'".
הליגה נגד השמצה הצהירה כי מצאה 17,000 ציוצים המשתמשים בווריאציה של הביטוי "היטלר צדק" שפורסמו בין ה-7 ל-14 במאי 2021 במהלך המהומות בישראל ב-2021.
הערות שוליים

↑  ‘Somehow Getting Their Own Back on Hitler’: British Antifascism and the Holocaust, 1960–1967, באתר "Brill" (באנגלית)
↑  James T. Brennan, Reviewed Work: Die Verfassungsgerichtsbarkeit in der Bundesrepublik Deutschland, American Mathematical Monthly, Summer, 1965, in JSTOR
1 2  Four times when having an online poll was a bad idea, באתר "BBC" (באנגלית)
↑  Is 8chan Plotting Return With Ridiculous Rebrand?, באתר "The Daily Beast" (באנגלית)
↑  Mountain Dew’s ‘Dub the Dew’ Online Poll Goes Horribly Wrong, באתר "טיים" (באנגלית)
↑  Boaty McBoatface and the history of internet naming fiascos, באתר "Vox" (באנגלית)
↑  Ethan Sacks, Pitbull performs in Kodiak, Alaska, after getting ‘exiled’ in contest hijacked by Internet prankster, nydailynews.com
↑  David KiefaberAugust 14, 2012, Mountain Dew Soda-Naming Contest Crashed by Pranksters (באנגלית אמריקאית)
↑  Philip Caulfield, Web pranksters hijack restaurant's Mountain Dew naming contest, nydailynews.com
↑  Elizabeth Weise, 'Rope. Tree. Journalist': Walmart yanks lynching T-shirt made by controversy-steeped Teespring, USA TODAY (באנגלית אמריקאית)
↑  ‘Hitler did nothing wrong’ t-shirts still on sale - The Jewish Chronicle, web.archive.org, ‏2019-10-14
↑  BBC journalist fired for ‘Hitler was right’ tweet blames ‘pro-Israel mob’, באתר "The Times of Israel" (באנגלית)
↑  Republican who said ‘Hitler was right’ wins state house primary vote, The Independent, ‏2018-10-15 (באנגלית)
↑  Illinois Congresswoman Says ‘Hitler Was Right on One Thing', באתר "NBC" (באנגלית)
↑  A Closer Look at the ‘Uptick’ in Antisemitism, באתר "Jewish Currents" (באנגלית)
האלגוריתם של קרוסקל

| --- | --- |

 סיבוכיות זמן:  O(E \log V) 
 ממציא:  ג'וזף קרוסקל 
 נקרא על שם:  ג'וזף קרוסקל 
 
האלגוריתם של קרוסקל הוא אלגוריתם חמדן לפתרון בעיית מציאת עץ פורש מינימלי בגרף ממושקל קשיר לא מכוון, שתואר לראשונה במאמר של ג'וזף קרוסקל בשנת 1956. המטרה היא למצוא תת קבוצה של הקשתות שתיצור עץ המכיל את כל קודקודי הגרף (עץ כזה נקרא עץ פורש) שמשקלו מינימלי. כלומר סכום משקלי הקשתות המרכיבות אותו קטן או שווה לסכום משקלי הקשתות בכל עץ פורש אחר. ייתכן שלגרף נתון יהיו כמה עצים פורשים מינימליים.
האלגוריתם ממיין את הקשתות לפי משקליהן תחילה. אחר כך עובר על הקשתות מהקשת המינימלית עד לקשת הגדולה ביותר במשקלה, ומוסיף כל קשת לעץ הפורש כל עוד הוספתה לא יוצרת מעגל בגרף המתקבל.
תת הגרף שמתקבל לבסוף הוא עץ פורש מינימלי.
האלגוריתם הוא חמדן, כיוון שבכל צעד נבחרת הפעולה הנראית אופטימלית באותו שלב - נוטלים את הקשת שמשקלה הקטן ביותר.
סיבוכיות האלגוריתם מושפעת בעיקר מהצורך למיין את הקשתות בתחילת הפעלתו. בגרף עם קבוצת קודקודים  V וקבוצת קשתות  E הסיבוכיות תהיה חסומה על ידי
 O(|E|\log |E|)=O(|E|\log |V|) במקרה הכללי, הסיבוכיות המינימלית למיון מבוסס השוואות של  \ |E| איברים. עם זאת, במקרה והקשתות כבר ממויינות או שניתן למיין אותן בזמן ליניארי (לדוגמה מיון בסיס כשהמשקלים קטנים), על ידי שימוש במבנה נתונים של איחוד קבוצות זרות זמן הריצה יהיה  \ \Theta (|E|\ \alpha (|V|)) כש- \alpha (|V|) היא הפונקציה ההופכית לפונקציית אקרמן (פונקציה הגדלה לאט מאוד).
פסאודו קוד

הקוד הבא מסתמך על מבנה נתונים לאיחוד קבוצות זרות:
KRUSKAL(G):
1 A = ∅
2 foreach v ∈ G.V:
3 MAKE-SET(v)
4 foreach (u, v) ordered by weight(u, v), increasing:
5 if FIND-SET(u) ≠ FIND-SET(v):
6 A = A ∪ {(u, v)}
7 UNION(FIND-SET(u), FIND-SET(v))
8 return A
דוגמה

| תמונה | תיאור |
| --- | --- |
: זה הגרף המקורי שלנו. המספרים ליד הקשתות מציינים את משקלן, אף קשת לא מודגשת.
: הקשתות AD ו-CE שמשקלן 5 הן הקלות ביותר. AD נבחרה באופן שרירותי והודגשה.
: כעת CE שמשקלה 5 היא הקשת הקלה ביותר שאינה סוגרת מעגל, ולכן מודגשת.
: הקשת הקלה ביותר הבאה שאינה סוגרת מעגל היא DF שמשקלה 6.
: כעת הקשתות הקלות ביותר הן AB ו-BE שאורכן 7. AB נבחרת באופן שרירותי ומודגשת. הקשת BD נצבעת באדום כיוון שכבר קיים מסלול בין B ל-D (בירוק), ולכן היא תיצור מעגל (ABD) אם תיבחר.
: התהליך ממשיך ו-BE נצבעת בירוק. בשלב זה מספר קשתות נצבעות באדום: BC (כי היא תיצור את המעגל BCE), הקשת DE (כי היא תיצור את המעגל DEBA), ו-EF (שתיצור את המעגל FEBAD).
: לבסוף, התהליך מסתיים עם בחירת הקשת EG שמשקלה 9, ומציאת עץ פורש מינימלי (בירוק).
ראו גם

האלגוריתם של פרים
אפל מבט מסביב

רחוב בניו ג'רזי בתצוגת מבט מסביב ביישום המפות במכשיר האייפד פרו
אפל מבט מסביב (באנגלית: "Apple Look Around") הוא שירות של חברת אפל, המאפשר למשתמש לצפות בתצוגת תמונה פנורמית של רחובות ערים ברחבי העולם ולעיין במידע על עסקים ואתרים שנמצאים באותם רחובות. השירות הוכרז לראשונה ב-5 ביוני 2019 בכנס המפתחים העולמי של אפל וזמין לשימוש מ-19 בספטמבר 2020 ביישום המפות של חברת אפל במערכות ההפעלה iOS,‏ MacOS ו-IPadOS.
רקע

יצירת מאגר התמונות, בדומה לשירות גוגל תצוגת רחוב, מתבצעת על ידי כלי רכב הנוסעים ברחובות הערים המיועדות למיפוי. בגגות כלי הרכב ישנן מצלמות מיוחדות המצלמות תמונות פנורמה ב-360 מעלות וחיישני לידאר המאפשרים למפות בתלת מימד כל עצם המופיע בתמונה.
נכון ל-16 בנובמבר 2020 השירות מכסה כחמש עשרה ערים בארצות הברית ועוד כשש ערים ביפן, בריטניה ואירלנד. באתר שהעלתה החברה ניתן לראות גם באילו מדינות ואזורים היא מתכננת ליצור תצוגת רחוב ואת זמני המעבר הכלליים של רכבי המיפוי.
אפל מצהירה כי היא תשמור על פרטיות המצולמים ותצנזר פנים ולוחיות רישוי שיופיעו בשירות. כמו כן, החברה מאפשרת לפנות אליה ולבקש לצנזר תמונות של בתים פרטיים.
זמני השקת השירות

| # | תאריך השקה | ערים |
| --- | --- | --- |
| 1 | 19 בספטמבר 2019 | לאס וגאס, אואהו, אזור מפרץ סן פרנסיסקו, סנטה קרוז |
| 2 | 30 בספטמבר 2019 | לוס אנג'לס, ניו יורק |
| 3 | 18 בנובמבר 2019 | יוסטון |
| 4 | 19 בפברואר 2020 | בוסטון, פילדלפיה, וושינגטון די. סי. |
| 5 | 20 באפריל 2020 | שיקגו |
| 6 | 29 ביוני 2020 | סיאטל |
| 7 | 4 באוגוסט 2020 | טוקיו, קיוטו, נגויה, אוסקה |
| 8 | 1 באוקטובר 2020 | לונדון, אדינבורו, דבלין |
| 9 | 7 באוקטובר 2020 | פיניקס |